《寿鞏守》
宋代·刘季裴

正月从来号履端，那堪生日遇天官。
万寻山岳才名重，千里江天德量宽。
菩萨像前开锦绣，老人星下爇旃檀。
区区祝颂无他意，愿见灵椿度岁寒。

作者简介：（1123—?）福州长溪人，字少度。十岁能文。高宗绍兴十八年进士。历秘书丞、监察御史，累官秘阁修撰。孝宗乾道间进十论，所论何承天屯田，规划甚详。孝宗极称赏之，每延顾问，所对皆称旨。有《颐斋遗稿》等。